A fényszögek

A fényszög
· két planéta (vagyis két szereplő / erő- vagy problémaforrás) viszonyát tárja fel, kapcsolatuk jellegét mutatja meg, ill. azt jelzi, hogy a planéták kapcsolatban vannak a rendszerrel
· az, hogy valójában mi történik kettejük között, az csak akkor körvonalazódik, amikor mindkét planéta értelmezése megtörtént
· egy magától értetődő vagy csak a felszín alatt ható sajátos kapcsolatot jelent
· valódi, geometriai értelemben vett fényszögkapcsolat
· a személyiségrajz első szintjén (énállapotvizsgálat) nem elemezzük
· a humanisztikus asztrológia tizenkétféle fényszögkapcsolatot vizsgál
· az asztrológia a fényszögeket a planéták közé húzott egyenes vonallal jelöli, amelyen grafikai szimbólum mutatja az adott fényszög típusát
· a fényszögek, mivel energiákat közvetítenek, megfeleltethetők a négy alapenergiának (tűz, föld, levegő, víz)
· a humanisztikus asztrológia ily módon négy levegőkarakterű, négy földkarakterű, három tűzkarakterű és egy vízkarakterű fényszögkapcsolattal számol
· a fényszögek a 360 fok egész számú osztataiból képződnek úgy, hogy az osztó száma az adott elemi minőségnek felel meg
· a víz-jelleget, vagyis az egybeolvadást a 0 fokos fényszög képviseli (Halak), így ez az egységhez, vagyis az egyes számhoz kapcsolódik, amely osztóként 360 fokot, vagyis ismét 0 fokot ad
· a tűz-jelleg az ötös osztóhoz tartozik (az egyes osztó víz-jelleget ad; a következő, az ötödik jegy: az Oroszlán) 
· a föld-energia osztószáma a kettő (a második jegy a Bika), 
· a levegőé a három (a harmadik zodiákusjegy az Ikrek)

A négy típus
· a víz fényszöge egybeolvaszt
· a föld fényszögei fékeznek, strukturálnak és korlátok közé terelnek (stabilizálnak, fékeznek, súrlódást, lassulást eredményeznek) 
· a levegő fényszögei a mozgást fenntartják és továbbmozdítják (jellegük: áramlás, erőkifejtés nélküli együttmozdulás) 
· a tűz-energia fényszögei elindító és felgyorsító jellegűek (előremozdítanak, gerjesztenek, beindítanak)

A víz-energia fényszöge
együttállás (0°), jele:  [image: 1]

Dinamikája: egybeolvadás – a részt vevő planéták egymás jelzőinek tekinthetők.

A föld-energia fényszögei
szembenállás (360° : 2 = 180°), jele: [image: 2]

Dinamikája: az érintett planéták dominanciaharcot folytatnak (melynek során hol az egyik, hol a másik érvényesül). 
Szélső értéke az egyoldalú kibillenés, nyugvópontja az együttműködés.
Leggyakrabban a szembenállás egyik planétájával azonosulunk, a másikat pedig életünk egy szereplőjére kivetítjük.
negyedfény (360° : 4 = 90°), jele: [image: 3]

Dinamikája: kontroll, statikus helyzetbe kényszerítés és tartás, visszaszorítás, nehezítés, elnyomás.
nyolcadfény (360° : 8 = 45°), jele:  [image: 4]
Dinamikája: mint a negyedfényé.

három-nyolcadfény (45° x 3 = 135°), jele: [image: 5]

Dinamikája: mint a negyedfényé.

A levegő-energia fényszögei
harmadfény (360° : 3 = 120°), jele: [image: 6]
Dinamikája: energiabefektetés nélküli együttmozdulás.
hatodfény (360° : 6 = 60°), jele: [image: 7]
Dinamikája: mint a harmadfényé.
tizenkettedfény (360° : 12 = 30°), jele: [image: 8]
Dinamikája: mint a harmadfényé.

öt-tizenkettedfény (5 x 30° = 150°), jele: [image: 9]
Dinamikája: mint a harmadfényé.

A tűz-energia fényszögei
ötödfény (360° : 5 = 72°), jele: [image: 10]
Dinamikája: beindítás, dinamizálás, felpörgetés.
Tizedfény (360° : 10 = 36°), jele: [image: 11]
Dinamikája: mint az ötödfényé.
két-ötödfény (2 x 72° = 144°), jele: [image: 12]
Dinamikája: mint az ötödfényé.


[bookmark: _GoBack]Orbisz
· orbisz = tűréshatár: vagyis az elméletileg pontos fényszögtől jobbra és balra meghatározott sávban elhelyezkedő planétákra is érvényesnek tekinthető az adott fényszög
· az együttállás orbiszának alapját a horoszkópban mérhető két legtávolabbi azonos minőségű pont, a zodiákusjegyek 30 fokos sávja határozza meg (vagyis egy jegy felezőpontjából két irányban mért 15 fok). Az ilyen tág orbiszú együttállás csak akkor érvényes, ha a két résztvevő planéta azonos jegyben és azonos házban tartózkodik; amennyiben elhelyezkedésük ettől eltérő, akkor az orbisz csökken

A fényszögek orbiszai
· együttállás = 15°,    szembenállás = 7.5°,    harmadfény = 5°,    negyedfény = 4°,    ötödfény = 3°,    két-ötödfény = 3°,    hatodfény  = 2.5°,     tizedfény = 2.5°,     nyolcadfény = 2°,    három-nyolcadfény = 2°,     tizenkettedfény = 1°,     öt-tizenkettedfény = 1°

Fényszögek nélkül
A fényszög nélküli – vagy más néven ferális – planéták csupán orbiszon kívüli fényszögkapcsolattal bírnak. Így egyedül az orbisz nagysága dönti el, hogy egy planéta ferálisnak tekinthető-e vagy sem.
· A fényszögnélküliség egyik megnyilvánulása: az adott planéta energiája és témája a személyiség köréből kirekesztődik, így az integrálhatatlanná, elérhetetlenné válik. 
· Énállapot-planéta esetén alapélmény lehet a magány és a kirekesztettség.
· Másik megnyilvánulása: a planéta a rendszer többi elemét figyelmen kívül hagyva önállósul, és saját, független impulzusai szerint működik.
·  Izolált planéta az, amelynek csak egyetlen együttállása van, így csak a vele együttálló planétán keresztül kapcsolódik az ábra rendszeréhez.

Zárt fényszögalakzatok
· Amennyiben három vagy több fényszög zárt, szimmetrikus alakzatot formál (pl. három harmadfényből egy nagy háromszög, vagy négy negyedfényből egy nagy négyszög rajzolódik ki az ábrán), az az érintett témák egymással összefüggő és egymást gerjesztő energetikai – gyakran ok-okozati szinten is összefüggő – kapcsolatára utal.
· Speciális alakzat a két azonos fényszög által létrehozott szimmetrikus nyílhegy-forma: ez a rámutató fényszög. A nyíl hegye által jelölt planéta gyakran kiemelt szerepet játszik a személyiség dinamikájában.
· Felező fényszögek: egy együttállás felezőpontján álló planéta vagy házcsúcs – a szimmetria okán – szorossá teszi a szélső planéták tág fényszögét (s ez, mint rámutató fényszög emeli ki a középső ponton álló planéta/ház jelentőségét.

